Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: módosított 228/1996. (XII. 26.) Korm. rendeletet (a továbbiakban: R.) a Kormány a következők szerint módosítja:
Paragraph Index: 1421

(2) A magánszemély az (1) bekezdésben említett nyilatkozatokat az Szja tv. rendelkezéseinek megfelelő tartalommal, az e rendeletben foglaltakat is figyelembe véve az adatnyilvántartó lap felhasználásával, illetőleg annak értelemszerű kiegészítésével vagy módosításával teszi meg. Az Szja tv. 78/A. §-a (1) bekezdése e) pontjának rendelkezése szerinti nyilatkozatot a Földművelésügyi és Vidékfejlesztési Minisztérium által előírt rendszerességgel, a Pénzügyminisztériummal egyetértésben kialakított részletezésben és formában kell megtenni azzal, hogy értékesítési betétlapot a kiállító csak akkor adhat ki, ha a mezőgazdasági őstermelő ezen nyilatkozata az előzőek szerint a rendelkezésére áll.”

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes